CELEX: C2005/171/17
Language: el
Date: 2005-07-09 00:00:00
Title: Υπόθεση C-208/05: Αίτηση για την έκδοση προδικαστικής αποφάσεως που υπέβαλε το Sozialgerichts Berlin με διάταξη της 11ης Απριλίου στην υπόθεση ITC Innovative Technology Center GmbH κατά Bundesagentur für Arbeit

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/9
            
         Αίτηση για την έκδοση προδικαστικής αποφάσεως που υπέβαλε το Sozialgerichts Berlin με διάταξη της 11ης Απριλίου στην υπόθεση ITC Innovative Technology Center GmbH κατά Bundesagentur für Arbeit
   (Υπόθεση C-208/05)
   (2005/C 171/17)
   Γλώσσα διαδικασίας: η γερμανική
   Με διάταξη της 11ης Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 12 Μαΐου 2005, το Sozialgerichts Berlin, στο πλαίσιο της διαφοράς μεταξύ ITC Innovative Technology Center GmbH και Bundesagentur für Arbeit που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Kατά πόσον μια ερμηνεία του άρθρου 421 g, παράγραφος 1, εδάφιο 2, του Drittes Buch Sozialgesetzbuch-Arbeitsförderung (Κώδικας Κοινωνικής Ασφαλίσεως — Ενίσχυση στην Απασχόληση, στο εξής: SGB III) υπό την έννοια ότι ο όρος υπαγόμενη σε υποχρεωτική κοινωνική ασφάλιση απασχόληση πρέπει να νοηθεί μόνον ως απασχόληση εντασσόμενη στο πεδίο εφαρμογής του Sozialgesetzbuch, παραβιάζει το κοινοτικό δίκαιο που προστατεύει την ελεύθερη κυκλοφορία, ιδίως κατά τα άρθρα 18, 39 EΚ και 3, 7 του κανονισμού (ΕΟΚ) 1612/68 (1);
            
         
               2.
            
            
               
                           α)
                        
                        
                           Κατά πόσον είναι δυνατή και επιβεβλημένη η σύμφωνη προς το κοινοτικό δίκαιο ερμηνεία της διατάξεως προς αποφυγή ενδεχόμενης παραβιάσεως που προκαλείται κατά την περίπτωση υπ' αριθ. 1;
                        
                     
                           β)
                        
                        
                           Στο μέτρο που δεν είναι δυνατή και/ή επιβεβλημένη η σύμφωνη προς το κοινοτικό δίκαιο ερμηνεία: κατά πόσον το άρθρο 421 g, παράγραφος 1, εδάφιο 2, του SGB III παραβιάζει το κοινοτικό δίκαιο που προστατεύει την ελεύθερη κυκλοφορία;
                        
                     
         
               3.
            
            
               Κατά πόσον μια ερμηνεία του άρθρου 421 g, παράγραφος 1, εδάφιο 2, του SGB III, υπό την έννοια ότι ως απασχόληση υπαγόμενη σε υποχρεωτική κοινωνική ασφάλιση πρέπει να νοηθεί μόνον αυτή που εντάσσεται στο πεδίο εφαρμογής του Sozialgesetzbuch, παραβιάζει το κοινοτικό δίκαιο που προστατεύει την ελεύθερη παροχή υπηρεσιών και τον ελεύθερο ανταγωνισμό, ιδίως κατά τα άρθρα 49, 50 και 87 σε συνδυασμό με τα άρθρα 81, 85, 86 EΚ ή το λοιπό κοινοτικό δίκαιο;
            
         
               4.
            
            
               
                           α)
                        
                        
                           Κατά πόσον είναι δυνατή και επιβεβλημένη η σύμφωνη προς το κοινοτικό δίκαιο ερμηνεία της διατάξεως προς αποφυγή παραβιάσεως που προκαλείται ενδεχομένως κατά την περίπτωση υπ' αριθ. 3;
                        
                     
                           β)
                        
                        
                           Στο μέτρο που δεν είναι δυνατή και/ή επιβεβλημένη η σύμφωνη προς το κοινοτικό δίκαιο ερμηνεία: κατά πόσον το άρθρο 421g, παράγραφος 1, εδάφιο 2, του SGB III παραβιάζει το κοινοτικό δίκαιο, καθόσον δεν προστατεύεται η ελεύθερη κυκλοφορία των εργαζομένων;
                        
                     
         
      (1)  ΕΕ ειδ. έκδ. 05/001, σ. 33.